
	Teisės akto projekto pakeitimai

	Parlamento pakeitimai, išdėstomi dviejuose stulpeliuose

EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Europos Parlamento ir Tarybos reglamento dėl baudžiamojo proceso perdavimo
(COM(2023)0185 – C9‑0128/2023 – 2023/0093(COD))
(Įprasta teisėkūros procedūra: pirmasis svarstymas)
Europos Parlamentas,
–	atsižvelgdamas į Komisijos pasiūlymą Europos Parlamentui ir Tarybai (COM(2023)0185),
–	atsižvelgdamas į Sutarties dėl Europos Sąjungos veikimo 294 straipsnio 2 dalį ir 82 straipsnio 1 dalies b ir d punktus, pagal kuriuos Komisija pateikė pasiūlymą Parlamentui (C9‑0128/2023),
–	atsižvelgdamas į Sutarties dėl Europos Sąjungos veikimo 294 straipsnio 3 dalį,
–	atsižvelgdamas į Darbo tvarkos taisyklių 59 straipsnį,
–	atsižvelgdamas į Piliečių laisvių, teisingumo ir vidaus reikalų komiteto pranešimą (A9‑0000/2023),
1.	priima per pirmąjį svarstymą toliau pateiktą poziciją;
2.	ragina Komisiją dar kartą perduoti klausimą svarstyti Parlamentui, jei ji savo pasiūlymą pakeičia nauju tekstu, jį keičia iš esmės arba ketina jį keisti iš esmės;
3.	paveda Pirmininkei perduoti poziciją Tarybai, Komisijai ir nacionaliniams parlamentams.


<RepeatBlock-Amend><Amend>Pakeitimas		<NumAm>1</NumAm>
<DocAmend>Pasiūlymas dėl reglamento</DocAmend>
<Article>7 konstatuojamoji dalis</Article>
	

	Komisijos siūlomas tekstas
	Pakeitimas

	(7)	šis reglamentas turėtų būti taikomas visiems prašymams, pateiktiems vykstant baudžiamajam procesui. baudžiamasis procesas yra savarankiška Sąjungos teisės sąvoka, išaiškinta Europos Sąjungos Teisingumo Teismo, nedarant poveikio Europos Žmogaus Teisių Teismo praktikai, prasidedantis nuo to momento, kai valstybės narės kompetentingos institucijos informuoja asmenis, kad jie įtariami arba kaltinami įvykdę nusikalstamą veiką, ir besitęsiantis iki proceso pabaigos, t. y. kol galutinai išsprendžiamas klausimas, ar įtariamasis arba kaltinamasis įvykdė nusikalstamą veiką, įskaitant, jei taikytina, bausmės skyrimą ir sprendimą dėl apeliacinio skundo;
	(7)	šis reglamentas turėtų būti taikomas visiems prašymams, pateiktiems vykstant baudžiamajam procesui;


Or. <Original>{EN}en</Original>
</Amend>
<Amend>Pakeitimas		<NumAm>2</NumAm>
<DocAmend>Pasiūlymas dėl reglamento</DocAmend>
<Article>20 konstatuojamoji dalis</Article>
	

	Komisijos siūlomas tekstas
	Pakeitimas

	(20)	šiuo reglamentu nedaromas poveikis procesinėms teisėms, įtvirtintoms Sąjungos teisėje, pavyzdžiui, Chartijoje ir procesinių teisių direktyvose 2010/64/ES54, 2012/13/ES55, 2013/48/ES56, (ES) 2016/34357, (ES) 2016/80058 ir (ES) 2016/191959;
	(20)	šiuo reglamentu nedaromas poveikis procesinėms teisėms, įtvirtintoms Sąjungos teisėje, pavyzdžiui, Chartijoje ir procesinių teisių direktyvose 2010/64/ES54, 2012/13/ES55, 2013/48/ES56, (ES) 2016/34357, (ES) 2016/80058 ir (ES) 2016/191959. Prašančioji institucija turėtų užtikrinti, kad prašant perduoti baudžiamąjį procesą pagal šį reglamentą būtų paisoma Sąjungos ir nacionalinėje teisėje nustatytų procesinių teisių;

	__________________
	__________________

	54 2010 m. spalio 20 d. Europos Parlamento ir Tarybos direktyva 2010/64/ES dėl teisės į vertimo žodžiu ir raštu paslaugas baudžiamajame procese (OL L 280, 2010 10 26, p. 1).
	54 2010 m. spalio 20 d. Europos Parlamento ir Tarybos direktyva 2010/64/ES dėl teisės į vertimo žodžiu ir raštu paslaugas baudžiamajame procese (OL L 280, 2010 10 26, p. 1).

	55 2012 m. gegužės 22 d. Europos Parlamento ir Tarybos direktyva 2012/13/ES dėl teisės į informaciją baudžiamajame procese (OL L 142, 2012 6 1, p. 1).
	55 2012 m. gegužės 22 d. Europos Parlamento ir Tarybos direktyva 2012/13/ES dėl teisės į informaciją baudžiamajame procese (OL L 142, 2012 6 1, p. 1).

	56 2013 m. spalio 22 d. Europos Parlamento ir Tarybos direktyva 2013/48/ES dėl teisės turėti advokatą vykstant baudžiamajam procesui ir Europos arešto orderio vykdymo procedūroms ir dėl teisės reikalauti, kad po laisvės atėmimo būtų informuota trečioji šalis, ir teisės susisiekti su trečiaisiais asmenimis ir konsulinėmis įstaigomis laisvės atėmimo metu (OL L 294, 2013 11 6, p. 1).
	56 2013 m. spalio 22 d. Europos Parlamento ir Tarybos direktyva 2013/48/ES dėl teisės turėti advokatą vykstant baudžiamajam procesui ir Europos arešto orderio vykdymo procedūroms ir dėl teisės reikalauti, kad po laisvės atėmimo būtų informuota trečioji šalis, ir teisės susisiekti su trečiaisiais asmenimis ir konsulinėmis įstaigomis laisvės atėmimo metu (OL L 294, 2013 11 6, p. 1).

	57 2016 m. kovo 9 d. Europos Parlamento ir Tarybos direktyva (ES) 2016/343 dėl tam tikrų nekaltumo prezumpcijos ir teisės dalyvauti nagrinėjant baudžiamąją bylą teisme aspektų užtikrinimo (OL L 65, 2016 3 11, p. 1).
	57 2016 m. kovo 9 d. Europos Parlamento ir Tarybos direktyva (ES) 2016/343 dėl tam tikrų nekaltumo prezumpcijos ir teisės dalyvauti nagrinėjant baudžiamąją bylą teisme aspektų užtikrinimo (OL L 65, 2016 3 11, p. 1).

	58 2016 m. gegužės 11 d. Europos Parlamento ir Tarybos direktyva (ES) 2016/800 dėl procesinių garantijų vaikams, kurie baudžiamajame procese yra įtariamieji ar kaltinamieji (OL L 132, 2016 5 21, p. 1).
	58 2016 m. gegužės 11 d. Europos Parlamento ir Tarybos direktyva (ES) 2016/800 dėl procesinių garantijų vaikams, kurie baudžiamajame procese yra įtariamieji ar kaltinamieji (OL L 132, 2016 5 21, p. 1).

	59 2016 m. spalio 26 d. Europos Parlamento ir Tarybos direktyva (ES) 2016/1919 dėl teisinės pagalbos įtariamiesiems ir kaltinamiesiems vykstant baudžiamajam procesui ir prašomiems perduoti asmenims vykstant Europos arešto orderio vykdymo procedūroms (OL L 297, 2016 11 4, p. 1).
	59 2016 m. spalio 26 d. Europos Parlamento ir Tarybos direktyva (ES) 2016/1919 dėl teisinės pagalbos įtariamiesiems ir kaltinamiesiems vykstant baudžiamajam procesui ir prašomiems perduoti asmenims vykstant Europos arešto orderio vykdymo procedūroms (OL L 297, 2016 11 4, p. 1).


Or. <Original>{EN}en</Original>
</Amend>
<Amend>Pakeitimas		<NumAm>3</NumAm>
<DocAmend>Pasiūlymas dėl reglamento</DocAmend>
<Article>25 konstatuojamoji dalis</Article>
	

	Komisijos siūlomas tekstas
	Pakeitimas

	(25)	jeigu įtariamasis arba kaltinamasis yra prašomosios valstybės pilietis arba gyventojas, baudžiamojo proceso perdavimas gali būti pagrįstas, siekiant užtikrinti įtariamojo arba kaltinamojo teisę dalyvauti nagrinėjant bylą teisme pagal Direktyvą (ES) 2016/343. Panašiai, kai dauguma aukų yra prašomosios valstybės piliečiai arba gyventojai, perdavimas gali būti pagrįstas, kad aukos galėtų lengvai dalyvauti baudžiamajame procese ir būti veiksmingai apklaustos kaip liudytojai proceso metu. Tais atvejais, kai prašomojoje valstybėje, remiantis šiame reglamente nurodytais pagrindais, atsisakoma perduoti įtariamąjį arba kaltinamąjį, dėl kurio išduotas Europos arešto orderis, perdavimas taip pat gali būti pagrįstas, kai tas asmuo yra prašomojoje valstybėje, tačiau nėra tos valstybės pilietis ar gyventojas;
	(25)	jeigu įtariamieji arba kaltinamieji yra prašomosios valstybės piliečiai arba gyventojai, baudžiamojo proceso perdavimas gali būti pagrįstas, siekiant užtikrinti įtariamųjų arba kaltinamųjų teisę dalyvauti nagrinėjant bylą teisme pagal Direktyvą (ES) 2016/343. Panašiai, kai aukos yra prašomosios valstybės piliečiai arba gyventojai, perdavimas gali būti pagrįstas, kad aukos galėtų lengvai dalyvauti baudžiamajame procese ir būti veiksmingai apklaustos kaip liudytojai proceso metu. Tais atvejais, kai prašomojoje valstybėje, remiantis šiame reglamente nurodytais pagrindais, atsisakoma perduoti įtariamąjį arba kaltinamąjį, dėl kurio išduotas Europos arešto orderis, perdavimas taip pat gali būti pagrįstas, kai tas asmuo yra prašomojoje valstybėje, tačiau nėra tos valstybės pilietis ar gyventojas;


Or. <Original>{EN}en</Original>
</Amend>
<Amend>Pakeitimas		<NumAm>4</NumAm>
<DocAmend>Pasiūlymas dėl reglamento</DocAmend>
<Article>26 konstatuojamoji dalis</Article>
	

	Komisijos siūlomas tekstas
	Pakeitimas

	(26)	prašančioji institucija, remdamasi turima informacija, turi įvertinti, ar yra pagrįstų priežasčių manyti, kad įtariamasis, kaltinamasis arba auka gyvena prašomojoje valstybėje. Jei turima tik nedaug informacijos, dėl tokio vertinimo prašančioji ir prašomoji institucijos galėtų konsultuotis. Gali būti svarbios įvairios objektyvios aplinkybės, iš kurių būtų galima spręsti, kad atitinkamas asmuo tam tikroje valstybėje narėje turi įprastą savo interesų centrą arba ketina jį ten įkurti. Pagrįstų priežasčių manyti, kad asmuo gyvena prašomojoje valstybėje, galėtų būti ypač tais atvejais, kai asmuo yra registruotas prašomosios valstybės gyventojas, turi asmens tapatybės kortelę, leidimą gyventi arba yra registruotas oficialiame gyvenamosios vietos registre. Jeigu šis asmuo nėra registruotas prašomojoje valstybėje narėje, gyvenamąją vietą galima būtų nustatyti pagal tai, ar asmuo išreiškė ketinimą įsikurti toje valstybėje narėje arba dėl nuolatinio buvimo tam tikrą laiką toje valstybėje narėje jis su šia valstybe įgijo tam tikrų ryšių, panašių į tuos, kurie atsiranda oficialiai gyvenant toje valstybėje narėje. Siekiant nustatyti, ar konkrečiu atveju tarp atitinkamo asmens ir prašomosios valstybės yra pakankamai ryšių, leidžiančių manyti, kad atitinkamas asmuo gyvena šioje valstybėje, reikia atsižvelgti į įvairius objektyvius veiksnius, apibūdinančius šio asmens padėtį, tarp kurių visų pirma yra jo buvimo prašomojoje valstybėje trukmė, pobūdis ir sąlygos arba jo šeiminiai ar ekonominiai ryšiai su prašomąja valstybe. Nustatant, ar yra pagrįstų priežasčių manyti, kad atitinkamas asmuo gyvena prašomojoje valstybėje, gali būti svarbūs tokie veiksniai kaip registruota transporto priemonė, registruotas telefono numeris, banko sąskaita, tai, kad asmuo nepertraukiamai gyvena prašomojoje valstybėje, arba kiti objektyvūs veiksniai. Gyvenamajai vietai toje valstybėje narėje nustatyti neturėtų pakakti trumpalaikio apsilankymo, atostogų, įskaitant atostogas vasarnamyje, ar panašaus buvimo prašomojoje valstybėje narėje, nesant jokio kito esminio ryšio. Kita vertus, ne trumpesnis kaip trijų mėnesių nepertraukiamas buvimas daugeliu atvejų turėtų būti laikomas pakankamu, norint nustatyti gyvenamąją vietą;
	(26)	prašančioji institucija, remdamasi turima informacija, turi įvertinti, ar yra pagrįstų priežasčių manyti, kad įtariamasis, kaltinamasis arba auka gyvena prašomojoje valstybėje. Jei turima tik nedaug informacijos, dėl tokio vertinimo prašančioji ir prašomoji institucijos galėtų konsultuotis. Gali būti svarbios įvairios objektyvios aplinkybės, iš kurių būtų galima spręsti, kad atitinkamas asmuo tam tikroje valstybėje narėje turi įprastą savo interesų centrą arba ketina jį ten įkurti. Pagrįstų priežasčių manyti, kad asmuo gyvena prašomojoje valstybėje, galėtų būti ypač tais atvejais, kai asmuo yra registruotas prašomosios valstybės gyventojas, turi asmens tapatybės kortelę, leidimą gyventi arba yra registruotas oficialiame gyvenamosios vietos registre. Jeigu šis asmuo nėra registruotas prašomojoje valstybėje narėje, gyvenamąją vietą galima būtų nustatyti pagal tai, ar asmuo išreiškė ketinimą įsikurti toje valstybėje narėje arba dėl nuolatinio buvimo tam tikrą laiką toje valstybėje narėje jis su šia valstybe įgijo tam tikrų ryšių, panašių į tuos, kurie atsiranda oficialiai gyvenant toje valstybėje narėje. Siekiant nustatyti, ar konkrečiu atveju tarp atitinkamo asmens ir prašomosios valstybės yra pakankamai ryšių, leidžiančių manyti, kad atitinkamas asmuo gyvena šioje valstybėje, reikia atsižvelgti į įvairius objektyvius veiksnius, apibūdinančius šio asmens padėtį, tarp kurių visų pirma yra jo buvimo prašomojoje valstybėje trukmė, pobūdis ir sąlygos arba jo šeiminiai ar ekonominiai ryšiai su prašomąja valstybe. Nustatant, ar yra pagrįstų priežasčių manyti, kad atitinkamas asmuo gyvena prašomojoje valstybėje, gali būti svarbūs tokie veiksniai kaip registruota transporto priemonė, registruotas telefono numeris, banko sąskaita, tai, kad asmuo nepertraukiamai gyvena prašomojoje valstybėje, arba kiti objektyvūs veiksniai. Gyvenamajai vietai toje valstybėje narėje nustatyti neturėtų pakakti trumpalaikio apsilankymo, atostogų, įskaitant atostogas vasarnamyje, ar panašaus buvimo prašomojoje valstybėje narėje, nesant jokio kito esminio ryšio;


Or. <Original>{EN}en</Original>
</Amend>
<Amend>Pakeitimas		<NumAm>5</NumAm>
<DocAmend>Pasiūlymas dėl reglamento</DocAmend>
<Article>29 konstatuojamoji dalis</Article>
	

	Komisijos siūlomas tekstas
	Pakeitimas

	(29)	įtariamieji, kaltinamieji arba aukos turėtų galėti prašyti, kad su jais susijęs baudžiamasis procesas būtų perduotas kitai valstybei narei. Tačiau tokiais prašymais prašančioji arba prašomoji institucija neįpareigojama prašyti perimti arba perduoti baudžiamąjį procesą. Jeigu institucijos sužino, kad vyksta paralelūs baudžiamieji procesai pagal įtariamojo, kaltinamojo, aukos arba jų vardu advokato pateiktą prašymą dėl perdavimo, jos privalo konsultuotis tarpusavyje pagal Pamatinį sprendimą 2009/948/TVR;
	(29)	įtariamieji, kaltinamieji arba aukos turėtų galėti pasiūlyti, kad su jais susijęs baudžiamasis procesas būtų perduotas kitai valstybei narei. Tačiau tokiais pasiūlymais prašančioji arba prašomoji institucija neįpareigojama prašyti perimti arba perduoti baudžiamąjį procesą. Jeigu institucijos sužino, kad vyksta paralelūs baudžiamieji procesai pagal įtariamojo, kaltinamojo, aukos arba jų vardu advokato pateiktą pasiūlymą dėl perdavimo, jos privalo konsultuotis tarpusavyje pagal Pamatinį sprendimą 2009/948/TVR;


Or. <Original>{EN}en</Original>
</Amend>
<Amend>Pakeitimas		<NumAm>6</NumAm>
<DocAmend>Pasiūlymas dėl reglamento</DocAmend>
<Article>30 konstatuojamoji dalis</Article>
	

	Komisijos siūlomas tekstas
	Pakeitimas

	(30)	prašančioji institucija turėtų kuo greičiau informuoti įtariamąjį arba kaltinamąjį apie numatomą perdavimą ir pagal taikytiną nacionalinę teisę suteikti tokiam asmeniui galimybę pareikšti savo nuomonę žodžiu arba raštu, kad institucijos, prieš pateikdamos prašymą dėl perdavimo, galėtų atsižvelgti į jo teisėtus interesus. Vertindama teisėtą įtariamojo arba kaltinamojo interesą būti informuotam apie numatomą perdavimą, prašančioji institucija turėtų atsižvelgti į poreikį užtikrinti tyrimo konfidencialumą ir į riziką, kad bus pakenkta baudžiamajam procesui prieš tą asmenį, pvz., kai tai būtina siekiant apsaugoti svarbų viešąjį interesą (taip gali būti tais atvejais, kai tokia informacija galėtų pakenkti vykdomiems slaptiesiems tyrimams arba padaryti didelę žalą valstybės narės, kurioje pradėtas baudžiamasis procesas, nacionaliniam saugumui). Jeigu prašančioji institucija, nepaisant pagrįstų pastangų, negali nustatyti įtariamojo arba kaltinamojo buvimo vietos, prievolė informuoti tokį asmenį turėtų būti taikoma nuo tada, kai pasikeičia šios aplinkybės;
	(30)	prašančioji institucija turėtų kuo greičiau informuoti įtariamąjį arba kaltinamąjį apie numatomą perdavimą ir pagal taikytiną nacionalinę teisę suteikti tokiam asmeniui galimybę pareikšti savo nuomonę žodžiu arba raštu, kad institucijos, prieš pateikdamos prašymą dėl perdavimo, galėtų atsižvelgti į jo teisėtus interesus. Vertindama teisėtą įtariamojo arba kaltinamojo interesą būti informuotam apie numatomą perdavimą, prašančioji institucija turėtų atsižvelgti į poreikį užtikrinti tyrimo konfidencialumą ir į riziką, kad bus pakenkta baudžiamajam procesui prieš tą asmenį, pvz., kai tai būtina siekiant apsaugoti svarbų viešąjį interesą (taip gali būti tais atvejais, kai tokia informacija galėtų pakenkti vykdomiems slaptiesiems tyrimams arba padaryti didelę žalą valstybės narės, kurioje pradėtas baudžiamasis procesas, nacionaliniam saugumui). Jeigu prašančioji institucija, nepaisant pagrįstų pastangų, negali nustatyti įtariamojo arba kaltinamojo buvimo vietos arba juos pasiekti, prievolė informuoti tokį asmenį turėtų būti taikoma nuo tada, kai pasikeičia šios aplinkybės;


Or. <Original>{EN}en</Original>
</Amend>
<Amend>Pakeitimas		<NumAm>7</NumAm>
<DocAmend>Pasiūlymas dėl reglamento</DocAmend>
<Article>1 straipsnio 2 dalis</Article>
	

	Komisijos siūlomas tekstas
	Pakeitimas

	2.	Šis reglamentas taikomas visais baudžiamojo proceso perdavimo Sąjungoje atvejais nuo to momento, kai nustatoma, kad asmuo yra įtariamasis.
	2.	Šis reglamentas taikomas visais baudžiamojo proceso, susijusio su įtariamaisiais, perdavimo Sąjungoje atvejais.


Or. <Original>{EN}en</Original>
</Amend>
<Amend>Pakeitimas		<NumAm>8</NumAm>
<DocAmend>Pasiūlymas dėl reglamento</DocAmend>
<Article>2 straipsnio 1 dalies 6 punktas</Article>
	

	Komisijos siūlomas tekstas
	Pakeitimas

	6)	auka – auka, apibrėžta Direktyvos 2012/29/ES 2 straipsnio 1 dalies a punkte.
	6)	auka – auka, apibrėžta Direktyvos 2012/29/ES 2 straipsnio 1 dalies a punkte, arba nacionalinėje teisėje apibrėžtas juridinis asmuo, kuris tiesiogiai dėl nusikalstamos veikos, kuri yra baudžiamojo proceso, kuriam taikomas šis reglamentas, objektas, patyrė žalą ar ekonominius nuostolius.


Or. <Original>{EN}en</Original>
</Amend>
<Amend>Pakeitimas		<NumAm>9</NumAm>
<DocAmend>Pasiūlymas dėl reglamento</DocAmend>
<Article>3 straipsnio 1 dalies įžanginė dalis</Article>
	

	Komisijos siūlomas tekstas
	Pakeitimas

	1.	Taikant šį reglamentą bet kokia nusikalstama veika, kuriai taikoma prašančiosios valstybės teisė, priklauso prašomosios valstybės jurisdikcijai, kai:
	1.	Išskyrus atvejus, kai prašančiosios valstybės nacionalinėje teisėje jurisdikcija jau yra numatyta, taikant šį reglamentą bet kokia nusikalstama veika, kuriai taikoma prašančiosios valstybės teisė, priklauso prašomosios valstybės jurisdikcijai, kai:


Or. <Original>{EN}en</Original>
</Amend>
<Amend>Pakeitimas		<NumAm>10</NumAm>
<DocAmend>Pasiūlymas dėl reglamento</DocAmend>
<Article>3 straipsnio 2 dalis</Article>
	

	Komisijos siūlomas tekstas
	Pakeitimas

	2.	Prašomosios valstybės nustatyta jurisdikcija išimtinai pagal 1 dalį gali būti naudojamasi tik pagal prašymą dėl baudžiamojo proceso perdavimo.
	2.	Prašomosios valstybės nustatyta jurisdikcija išimtinai pagal 1 dalį gali būti naudojamasi tik pagal prašymą dėl baudžiamojo proceso perdavimo pagal šį reglamentą.


Or. <Original>{EN}en</Original>
</Amend>
<Amend>Pakeitimas		<NumAm>11</NumAm>
<DocAmend>Pasiūlymas dėl reglamento</DocAmend>
<Article>5 straipsnio 2 dalies i punktas</Article>
	

	Komisijos siūlomas tekstas
	Pakeitimas

	i)	dėl bausmės vykdymo prašomojoje valstybėje gali būti sudarytos palankesnės sąlygos nuteisto asmens socialinei reabilitacijai arba yra kitų priežasčių, dėl kurių bausmės vykdymas prašomojoje valstybėje yra tinkamesnis;
	Išbraukta.


Or. <Original>{EN}en</Original>
</Amend>
<Amend>Pakeitimas		<NumAm>12</NumAm>
<DocAmend>Pasiūlymas dėl reglamento</DocAmend>
<Article>5 straipsnio 2 dalies j a punktas (naujas)</Article>
	

	Komisijos siūlomas tekstas
	Pakeitimas

	
	ja)	po tiesioginių konsultacijų pagal Pamatinį sprendimą 2009/948/TVR valstybių narių kompetentingos institucijos pasiekė konsensusą dėl proceso sukoncentravimo vienoje valstybėje narėje.


Or. <Original>{EN}en</Original>
</Amend>
<Amend>Pakeitimas		<NumAm>13</NumAm>
<DocAmend>Pasiūlymas dėl reglamento</DocAmend>
<Article>5 straipsnio 3 dalis</Article>
	

	Komisijos siūlomas tekstas
	Pakeitimas

	3.	Įtariamasis arba kaltinamasis, dauguma aukų arba jų vardu veikiantis advokatas taip pat gali prašyti prašančiosios arba prašomosios valstybės kompetentingų institucijų pradėti baudžiamojo proceso perdavimo procedūrą pagal šį reglamentą. Tokiais šioje dalyje numatytais prašymais prašančioji arba prašomoji valstybė neįpareigojama prašyti perimti baudžiamąjį procesą arba jį perduoti prašomajai valstybei.
	3.	Įtariamasis arba kaltinamasis, viena ar daugiau aukų arba jų vardu veikiantis advokatas gali pagal nacionalinę proceso teisę susisiekti su prašančiosios valstybės kompetentingomis institucijomis, kad pateiktų pasiūlymą perduoti baudžiamąjį procesą pagal šio reglamento sąlygas. Jei toks įtariamojo, kaltinamojo arba aukų pasiūlymas pateikiamas prašančiosios valstybės kompetentingai institucijai, ta institucija gali nuspręsti pasikonsultuoti su prašomosios valstybės kompetentinga institucija pagal 15 straipsnio 2 dalį. Tokiais šioje dalyje numatytais pasiūlymais prašančioji arba prašomoji valstybė neįpareigojama prašyti perimti baudžiamąjį procesą arba jį perduoti prašomajai valstybei. Jei pagal šioje dalyje numatytą pasiūlymą prašančioji institucija nusprendžia perduoti baudžiamąjį procesą, sprendimą dėl prašymo dėl perdavimo priima prašomosios valstybės kompetentingos institucijos.


Or. <Original>{EN}en</Original>
</Amend>
<Amend>Pakeitimas		<NumAm>14</NumAm>
<DocAmend>Pasiūlymas dėl reglamento</DocAmend>
<Article>6 straipsnio 1 dalis</Article>
	

	Komisijos siūlomas tekstas
	Pakeitimas

	1.	Prieš pateikdama prašymą dėl baudžiamojo proceso perdavimo prašančioji institucija, laikydamasi taikytinos nacionalinės teisės, tinkamai atsižvelgia į teisėtus įtariamojo arba kaltinamojo interesus ir užtikrina, kad būtų gerbiamos jo procesinės teisės pagal Sąjungos ir nacionalinę teisę.
	1.	Prieš pateikdama prašymą dėl baudžiamojo proceso perdavimo prašančioji institucija, laikydamasi taikytinos nacionalinės teisės, tinkamai atsižvelgia į teisėtus įtariamojo arba kaltinamojo interesus.


Or. <Original>{EN}en</Original>
</Amend>
<Amend>Pakeitimas		<NumAm>15</NumAm>
<DocAmend>Pasiūlymas dėl reglamento</DocAmend>
<Article>6 straipsnio 2 dalis</Article>
	

	Komisijos siūlomas tekstas
	Pakeitimas

	2.	Įtariamasis arba kaltinamasis pagal taikytiną nacionalinę teisę informuojamas apie numatomą baudžiamojo proceso perdavimą jam suprantama kalba ir jam suteikiama galimybė pareikšti savo nuomonę žodžiu arba raštu, su sąlyga, kad tai nepakenks tyrimo konfidencialumui, išskyrus tuos atvejus, kai, nepaisant prašančiosios institucijos deramų pastangų, įtariamojo arba kaltinamojo buvimo vietos negalima nustatyti. Kai prašančioji institucija mano, kad dėl įtariamojo arba kaltinamojo amžiaus arba fizinės ar psichinės būklės tai būtina, ta galimybė suteikiama jo teisiniam atstovui. Kai prašymas dėl baudžiamojo proceso perdavimo pateikiamas gavus įtariamojo arba kaltinamojo prašymą pagal 5 straipsnio 3 dalį, tokio konsultavimosi su prašymą pateikusiu įtariamuoju arba kaltinamuoju nereikalaujama.
	2.	Įtariamasis arba kaltinamasis, kuriam jau buvo pranešta, kad yra įtariamas arba kaltinamas padaręs nusikalstamą veiką, pagal taikytiną nacionalinę teisę gali būti informuojamas apie numatomą baudžiamojo proceso perdavimą jam suprantama kalba ir jam suteikiama galimybė pareikšti savo nuomonę žodžiu arba raštu, su sąlyga, kad tai nepakenks tyrimo konfidencialumui arba nepadarys kitokios žalos tyrimui, ir tik prireikus atsižvelgiant į bylos aplinkybes, išskyrus tuos atvejus, kai, nepaisant prašančiosios institucijos deramų pastangų, įtariamojo arba kaltinamojo buvimo vietos negalima nustatyti arba jų neįmanoma pasiekti. Kai prašančioji institucija mano, kad dėl įtariamojo arba kaltinamojo amžiaus arba fizinės ar psichinės būklės tai būtina, ta galimybė suteikiama jo teisiniam atstovui. Kai prašymas dėl baudžiamojo proceso perdavimo pateikiamas gavus įtariamojo arba kaltinamojo pasiūlymą pagal 5 straipsnio 3 dalį, tokio konsultavimosi su prašymą pateikusiu įtariamuoju arba kaltinamuoju nereikalaujama.


Or. <Original>{EN}en</Original>
</Amend>
<Amend>Pakeitimas		<NumAm>16</NumAm>
<DocAmend>Pasiūlymas dėl reglamento</DocAmend>
<Article>6 straipsnio 3 dalis</Article>
	

	Komisijos siūlomas tekstas
	Pakeitimas

	3.	Prašančioji institucija, spręsdama, ar teikti prašymą dėl baudžiamojo proceso perdavimo, atsižvelgia į 2 dalyje nurodytą įtariamojo arba kaltinamojo nuomonę.
	3.	2 dalyje nurodyta nuomonė pareiškiama ne vėliau kaip per penkias darbo dienas nuo tada, kai įtariamojo arba kaltinamojo paprašoma ją pareikšti, ir į ją atsižvelgia prašančioji institucija, spręsdama, ar teikti prašymą dėl baudžiamojo proceso perdavimo.


Or. <Original>{EN}en</Original>
</Amend>
<Amend>Pakeitimas		<NumAm>17</NumAm>
<DocAmend>Pasiūlymas dėl reglamento</DocAmend>
<Article>6 straipsnio 3 dalies 1 a pastraipa (nauja)</Article>
	

	Komisijos siūlomas tekstas
	Pakeitimas

	
	Neigiama įtariamojo arba kaltinamojo nuomonė dėl baudžiamojo proceso perdavimo neužkerta kelio tokiam perdavimui, jei prašomoji institucija nusprendžia sutikti jį perimti pagal 12 straipsnį.


Or. <Original>{EN}en</Original>
</Amend>
<Amend>Pakeitimas		<NumAm>18</NumAm>
<DocAmend>Pasiūlymas dėl reglamento</DocAmend>
<Article>6 straipsnio 4 dalis</Article>
	

	Komisijos siūlomas tekstas
	Pakeitimas

	4.	Kai prašomoji institucija priėmė sprendimą pagal 12 straipsnio 1 dalį, prašančioji institucija nedelsdama informuoja įtariamąjį arba kaltinamąjį jiems suprantama kalba apie tai, kad pateiktas prašymas dėl baudžiamojo proceso perdavimo, ir apie tai, ar prašomoji institucija jį priėmė arba atsisakė jį priimti, su sąlyga, kad tai nepakenks tyrimo konfidencialumui, išskyrus tuos atvejus, kai, nepaisant prašančiosios institucijos deramų pastangų, įtariamojo arba kaltinamojo buvimo vietos negalima nustatyti. Kai prašomoji institucija priėmė sprendimą sutikti perimti baudžiamąjį procesą, įtariamasis arba kaltinamasis taip pat informuojamas apie jo teisę į teisių gynimo priemonę prašomojoje valstybėje ir su tokia teisių gynimo priemone susijusius terminus.
	Išbraukta.


Or. <Original>{EN}en</Original>
</Amend>
<Amend>Pakeitimas		<NumAm>19</NumAm>
<DocAmend>Pasiūlymas dėl reglamento</DocAmend>
<Article>7 straipsnio 2 dalis</Article>
	

	Komisijos siūlomas tekstas
	Pakeitimas

	2.	Kai auka gyvena prašančiojoje valstybėje, ji pagal taikytiną nacionalinę teisę informuojama apie numatomą baudžiamojo proceso perdavimą jai suprantama kalba ir jai suteikiama galimybė pareikšti savo nuomonę žodžiu arba raštu, su sąlyga, kad tai nepakenks tyrimo konfidencialumui. Kai prašančioji institucija mano, kad dėl aukos amžiaus ar jos fizinės arba psichinės būklės tai būtina, ta galimybė suteikiama jos teisiniam atstovui.
	2.	Aukos, kurios gyvena prašančiojoje valstybėje ir kurios paprašė informacijos, nurodytos Direktyvos 2012/29/ES 6 straipsnio 1 dalies a punkte, pagal taikytiną nacionalinę teisę ir tik prireikus atsižvelgiant į bylos aplinkybes informuojamos apie numatomą baudžiamojo proceso perdavimą joms suprantama kalba ir joms suteikiama galimybė pareikšti savo nuomonę žodžiu arba raštu, su sąlyga, kad tai nepakenks tyrimo konfidencialumui arba nepadarys kitokios žalos tyrimui. Kai prašančioji institucija mano, kad dėl aukos amžiaus ar jos fizinės arba psichinės būklės tai būtina, ta galimybė suteikiama jos teisiniam atstovui.


Or. <Original>{EN}en</Original>
</Amend>
<Amend>Pakeitimas		<NumAm>20</NumAm>
<DocAmend>Pasiūlymas dėl reglamento</DocAmend>
<Article>7 straipsnio 3 dalis</Article>
	

	Komisijos siūlomas tekstas
	Pakeitimas

	3.	Prašančioji institucija, spręsdama, ar teikti prašymą dėl baudžiamojo proceso perdavimo, atsižvelgia į 2 dalyje nurodytą aukos nuomonę.
	3.	Prašančioji institucija, spręsdama, ar teikti prašymą dėl baudžiamojo proceso perdavimo, atsižvelgia į 2 dalyje nurodytą aukos nuomonę. Neigiama aukos nuomonė dėl baudžiamojo proceso perdavimo neužkerta kelio tokiam perdavimui, jei prašomoji institucija nusprendžia sutikti jį perimti pagal 12 straipsnį.


Or. <Original>{EN}en</Original>
</Amend>
<Amend>Pakeitimas		<NumAm>21</NumAm>
<DocAmend>Pasiūlymas dėl reglamento</DocAmend>
<Article>7 straipsnio 4 dalis</Article>
	

	Komisijos siūlomas tekstas
	Pakeitimas

	4.	Kai prašomoji institucija priėmė sprendimą pagal 12 straipsnio 1 dalį, prašančioji institucija nedelsdama informuoja prašančiojoje valstybėje gyvenančią auką jai suprantama kalba apie tai, kad pateiktas prašymas dėl baudžiamojo proceso perdavimo, ir apie tai, ar prašomoji institucija jį priėmė arba atsisakė jį priimti, su sąlyga, kad tai nepakenks tyrimo konfidencialumui. Jeigu prašomoji institucija sutiko perimti baudžiamąjį procesą, auka taip pat informuojama apie jos teisę į teisių gynimo priemonę prašomojoje valstybėje ir su tokia teisių gynimo priemone susijusius terminus.
	Išbraukta.


Or. <Original>{EN}en</Original>
</Amend>
<Amend>Pakeitimas		<NumAm>22</NumAm>
<DocAmend>Pasiūlymas dėl reglamento</DocAmend>
<Article>8 straipsnis</Article>
	

	Komisijos siūlomas tekstas
	Pakeitimas

	8 straipsnis
	Išbraukta.

	Teisė į teisių gynimo priemonę
	

	1.	Įtariamieji, kaltinamieji ir aukos prašomojoje valstybėje turi teisę į veiksmingas teisių gynimo priemones dėl sprendimo sutikti perimti baudžiamąjį procesą.
	

	2.	Teise į teisių gynimo priemonę naudojamasi prašomosios valstybės teisme pagal tos valstybės teisę.
	

	3.	Terminas, per kurį galima pasinaudoti teisių gynimo priemone, yra ne ilgesnis kaip 20 dienų nuo 12 straipsnio 1 dalyje nurodytos informacijos apie sprendimą gavimo dienos.
	

	4.	Kai prašymas dėl baudžiamojo proceso perdavimo pateikiamas po to, kai įtariamajam arba kaltinamajam pareiškiamas kaltinimas, naudojimasis teisių gynimo priemone dėl sprendimo sutikti perimti baudžiamąjį procesą turi stabdomąjį poveikį.
	

	5.	Prašomoji institucija apie teisių gynimo priemones, kuriomis siekiama pasinaudoti pagal šį straipsnį, informuoja prašančiąją instituciją.
	


Or. <Original>{EN}en</Original>
</Amend>
<Amend>Pakeitimas		<NumAm>23</NumAm>
<DocAmend>Pasiūlymas dėl reglamento</DocAmend>
<Article>9 straipsnio 1 dalis</Article>
	

	Komisijos siūlomas tekstas
	Pakeitimas

	1.	Prašymas dėl baudžiamojo proceso perdavimo pateikiamas užpildant priede pateiktą sertifikatą. Prašančioji institucija sertifikatą pasirašo ir patvirtina, kad jo turinys yra tikslus ir teisingas.
	1.	Prašymas dėl baudžiamojo proceso perdavimo pateikiamas užpildant priede pateiktą prašymo formą. Prašančioji institucija prašymo formą pasirašo ir patvirtina, kad jos turinys yra tikslus ir teisingas.


Or. <Original>{EN}en</Original>
</Amend>
<Amend>Pakeitimas		<NumAm>24</NumAm>
<DocAmend>Pasiūlymas dėl reglamento</DocAmend>
<Article>9 straipsnio 2 dalies f punktas</Article>
	

	Komisijos siūlomas tekstas
	Pakeitimas

	f)	informacija apie prašančiojoje valstybėje atliktus procesinius veiksmus ar taikytas priemones, turinčius įtakos baudžiamajam procesui;
	f)	informacija apie prašančiojoje valstybėje atliktus procesinius veiksmus ar taikytas priemones, turinčius įtakos baudžiamajam procesui, įskaitant bet kokią taikomą laikiną procesinės prievartos priemonę ir tokios priemonės taikymo terminą;


Or. <Original>{EN}en</Original>
</Amend>
<Amend>Pakeitimas		<NumAm>25</NumAm>
<DocAmend>Pasiūlymas dėl reglamento</DocAmend>
<Article>9 straipsnio 5 dalis</Article>
	

	Komisijos siūlomas tekstas
	Pakeitimas

	5.	Užpildytas 1 dalyje nurodytas sertifikatas ir, jei taip susitarta su prašomąja institucija, visa kita rašytinė informacija, pridedama prie prašymo dėl baudžiamojo proceso perdavimo, turi būti išversti į prašomosios valstybės oficialiąją kalbą arba į bet kurią kitą kalbą, priimtiną prašomajai valstybei pagal 30 straipsnio 1 dalies c punktą.
	5.	Užpildyta 1 dalyje nurodyta prašymo forma ir, jei taip susitarta su prašomąja institucija, visa kita rašytinė informacija, pridedama prie prašymo dėl baudžiamojo proceso perdavimo, turi būti išversti į prašomosios valstybės oficialiąją kalbą arba į bet kurią kitą kalbą, priimtiną prašomajai valstybei pagal 30 straipsnio 1 dalies c punktą.


Or. <Original>{EN}en</Original>
</Amend>
<Amend>Pakeitimas		<NumAm>26</NumAm>
<DocAmend>Pasiūlymas dėl reglamento</DocAmend>
<Article>12 straipsnio 1 a dalis (nauja)</Article>
	

	Komisijos siūlomas tekstas
	Pakeitimas

	
	1a.	Prašomoji institucija prašančiąją instituciją apie savo pagrįstą sprendimą, nurodytą 1 dalyje, informuoja per 14 straipsnyje nustatytus terminus.


Or. <Original>{EN}en</Original>
</Amend>
<Amend>Pakeitimas		<NumAm>27</NumAm>
<DocAmend>Pasiūlymas dėl reglamento</DocAmend>
<Article>13 straipsnio 1 dalies f punktas</Article>
	

	Komisijos siūlomas tekstas
	Pakeitimas

	f)	jeigu prašomoji valstybė neturi jurisdikcijos dėl nusikalstamos veikos. Tokia jurisdikcija taip pat galėtų būti grindžiama 3 straipsniu.
	f)	jeigu prašomoji valstybė neturi jurisdikcijos dėl nusikalstamos veikos, įskaitant jurisdikciją, kuri grindžiama 3 straipsniu.


Or. <Original>{EN}en</Original>
</Amend>
<Amend>Pakeitimas		<NumAm>28</NumAm>
<DocAmend>Pasiūlymas dėl reglamento</DocAmend>
<Article>15 straipsnio 2 dalis</Article>
	

	Komisijos siūlomas tekstas
	Pakeitimas

	2.	Konsultacijos gali vykti ir prieš pateikiant prašymą dėl baudžiamojo proceso perdavimo, visų pirma siekiant nustatyti, ar perdavimas padės veiksmingai ir gerai vykdyti teisingumą. Norėdama pasiūlyti, kad prašančioji valstybė perduotų baudžiamąjį procesą, prašomoji institucija taip pat gali konsultuotis su prašančiąja institucija dėl galimybės pateikti prašymą dėl baudžiamojo proceso perdavimo.
	2.	Konsultacijos vyksta ir prieš pateikiant prašymą dėl baudžiamojo proceso perdavimo, visų pirma siekiant nustatyti, ar perdavimas padės veiksmingai ir gerai vykdyti teisingumą. Norėdama pasiūlyti, kad prašančioji valstybė perduotų baudžiamąjį procesą, prašomoji institucija taip pat konsultuojasi su prašančiąja institucija dėl galimybės pateikti prašymą dėl baudžiamojo proceso perdavimo.


Or. <Original>{EN}en</Original>
</Amend>
<Amend>Pakeitimas		<NumAm>29</NumAm>
<DocAmend>Pasiūlymas dėl reglamento</DocAmend>
<Article>15 straipsnio 4 dalis</Article>
	

	Komisijos siūlomas tekstas
	Pakeitimas

	4.	Į prašymus konsultuotis atsakoma nedelsiant.
	4.	Į prašymus konsultuotis atsakoma nepagrįstai nedelsiant.


Or. <Original>{EN}en</Original>
</Amend>
<Amend>Pakeitimas		<NumAm>30</NumAm>
<DocAmend>Pasiūlymas dėl reglamento</DocAmend>
<Article>15 a straipsnis (naujas)</Article>
	

	Komisijos siūlomas tekstas
	Pakeitimas

	
	15a straipsnis

	
	Įtariajam ir kaltinamajam pateikiama informacija

	
	1. 	Kai prašomoji institucija priima sprendimą sutikti perimti baudžiamąjį procesą pagal 12 straipsnio 1 dalį, prašančioji institucija nedelsdama informuoja įtariamąjį arba kaltinamąjį jiems suprantama kalba apie tai, kad pateiktas prašymas dėl baudžiamojo proceso perdavimo, su sąlyga, kad tai nepakenks tyrimo konfidencialumui arba nepadarys kitokios žalos tyrimui, išskyrus tuos atvejus, kai įtariamojo arba kaltinamojo buvimo vietos negalima nustatyti arba jų neįmanoma pasiekti. Prašomoji institucija įtariamajam arba kaltinamajam pateikia pagrįsto sprendimo sutikti perimti procesą kopiją. Prašomoji institucija taip pat informuoja įtariamąjį arba kaltinamąjį apie jo teisę į veiksmingą teisių gynimo priemonę prašomojoje valstybėje, įskaitant su tokia teisių gynimo priemone susijusius terminus, išskyrus atvejus, kai įtariamojo arba kaltinamojo buvimo vietos negalima nustatyti arba jų neįmanoma pasiekti. Prireikus prašomoji institucija gali prašyti prašančiosios institucijos pagalbos šioje dalyje nurodytoms užduotims atlikti.

	
	2. 	Kai prašomoji institucija priima sprendimą nesutikti perimti procesą pagal 12 straipsnio 3 dalį, prašančioji institucija nepagrįstai nedelsdama informuoja įtariamąjį arba kaltinamąjį jiems suprantama kalba apie tai, kad pateiktas prašymas dėl baudžiamojo proceso perdavimo, ir apie tai, kad prašomoji institucija atsisakė jį perimti, su sąlyga, kad tai nepakenks tyrimo konfidencialumui arba nepadarys kitokios žalos tyrimui, išskyrus tuos atvejus, kai įtariamojo arba kaltinamojo buvimo vietos negalima nustatyti arba jų neįmanoma pasiekti. Prireikus prašančioji institucija gali prašyti prašomosios institucijos pagalbos šioje dalyje nurodytoms užduotims atlikti.


Or. <Original>{EN}en</Original>
</Amend>
<Amend>Pakeitimas		<NumAm>31</NumAm>
<DocAmend>Pasiūlymas dėl reglamento</DocAmend>
<Article>15 b straipsnis (naujas)</Article>
	

	Komisijos siūlomas tekstas
	Pakeitimas

	
	15b straipsnis

	
	Aukai pateikiama informacija

	
	1.	Kai prašomoji institucija priima sprendimą sutikti perimti procesą pagal 12 straipsnio 1 dalį, prašančioji institucija nepagrįstai nedelsdama informuoja auką, kuri paprašė informacijos apie baudžiamąjį procesą pagal Direktyvą 2012/29/ES, jai suprantama kalba apie tai, kad pateiktas prašymas dėl baudžiamojo proceso perdavimo, ir apie tai, kad prašomoji institucija sutiko perimti procesą, su sąlyga, kad tai nepakenks tyrimo konfidencialumui arba nepadarys kitokios žalos tyrimui, išskyrus tuos atvejus, kai aukos vietos negalima nustatyti arba jos neįmanoma pasiekti. Prašomoji institucija taip pat informuoja auką apie jos teisę į veiksmingą teisių gynimo priemonę prašomojoje valstybėje, įskaitant su tokia teisių gynimo priemone susijusius terminus. Prireikus prašomoji institucija gali prašyti prašančiosios institucijos pagalbos šioje dalyje nurodytoms užduotims atlikti.

	
	2.	Kai prašomoji institucija priima sprendimą nesutikti perimti procesą pagal 12 straipsnio 3 dalį, prašančioji institucija nepagrįstai nedelsdama informuoja auką, kuri paprašė informacijos apie baudžiamąjį procesą pagal Direktyvą 2012/29/ES, jai suprantama kalba apie tai, kad pateiktas prašymas dėl baudžiamojo proceso perdavimo, ir apie tai, ar prašomoji institucija atsisakė jį perimti, su sąlyga, kad tai nepakenks tyrimo konfidencialumui arba nepadarys kitokios žalos tyrimui, išskyrus tuos atvejus, kai asmens buvimo vietos negalima nustatyti arba jo neįmanoma pasiekti. Prireikus prašančioji institucija gali prašyti prašomosios institucijos pagalbos šioje dalyje nurodytoms užduotims atlikti.


Or. <Original>{EN}en</Original>
</Amend>
<Amend>Pakeitimas		<NumAm>32</NumAm>
<DocAmend>Pasiūlymas dėl reglamento</DocAmend>
<Article>15 c straipsnis (naujas)</Article>
	

	Komisijos siūlomas tekstas
	Pakeitimas

	
	15c straipsnis

	
	Teisė į veiksmingą teisių gynimo priemonę

	
	1.	Įtariamieji, kaltinamieji ir aukos prašomojoje valstybėje turi teisę į veiksmingas teisių gynimo priemones dėl sprendimo sutikti perimti baudžiamąjį procesą.

	
	2.	Teise į veiksmingą teisių gynimo priemonę naudojamasi prašomosios valstybės teisme pagal tos valstybės teisę. Teismas nagrinėja sprendimo sutikti perimti baudžiamąjį procesą galiojimą atsižvelgdamas į atitinkamas šio reglamento nuostatas, įskaitant 5 ir 13 straipsnius.

	
	3.	Valstybės narės numato, kad įtariamieji, kaltinamieji ir aukos taip pat turėtų teisę susipažinti su byla ir visas kitas procesines teises, kurios yra būtinos, kad jie galėtų veiksmingai pasinaudoti savo teise į veiksmingą teisių gynimo priemonę. Teisė susipažinti su byla apima tik tuos dokumentus, kurie yra susiję su baudžiamojo proceso perdavimu ir yra būtini norint pasinaudoti savo teise į veiksmingą gynimo priemone.

	
	4.	Terminas, per kurį galima pasinaudoti veiksminga teisių gynimo priemone, yra ne ilgesnis kaip 14 dienų nuo informacijos apie 5 straipsnyje nurodytą sprendimą dėl baudžiamojo proceso perdavimo gavimo dienos. Prašomosios valstybės teismas sprendimą dėl teisių gynimo priemonės priima nepagrįstai nedelsdamas ir, jei įmanoma, per 60 dienų.

	
	5.	Kai teisių gynimo priemone yra sėkmingai pasinaudota, baudžiamasis procesas grąžinamas į prašančiąją valstybę arba lieka joje, nebent prašomosios valstybės teismas nuspręstų kitaip.

	
	6.	Prašomoji institucija apie veiksmingas teisių gynimo priemones, kuriomis siekiama pasinaudoti pagal šį straipsnį, ir apie jų galutinius rezultatus informuoja prašančiąją instituciją per penkias darbo dienas nuo sprendimo dėl teisių gynimo priemonių priėmimo.


Or. <Original>{EN}en</Original>
</Amend>
<Amend>Pakeitimas		<NumAm>33</NumAm>
<DocAmend>Pasiūlymas dėl reglamento</DocAmend>
<Article>19 straipsnio 2 dalies b a punktas (naujas)</Article>
	

	Komisijos siūlomas tekstas
	Pakeitimas

	
	ba)	po baudžiamojo proceso perdavimo koordinuoti laikinąsias priemones, kurių imtasi prieš perdavimą, kartu su prašomąja institucija ir kuo anksčiau dalyvaujant Eurojustui.


Or. <Original>{EN}en</Original>
</Amend>
<Amend>Pakeitimas		<NumAm>34</NumAm>
<DocAmend>Pasiūlymas dėl reglamento</DocAmend>
<Article>21 straipsnio 1 dalis</Article>
	

	Komisijos siūlomas tekstas
	Pakeitimas

	Prašomoji institucija informuoja prašančiąją instituciją apie baudžiamojo proceso nutraukimą arba apie bet kokį sprendimą, priimtą pasibaigus baudžiamajam procesui, įskaitant tai, ar tuo sprendimu pagal prašomosios valstybės nacionalinę teisę galutinai uždraudžiamas tolesnis baudžiamasis persekiojimas ir todėl užkertamas kelias tolesniam baudžiamajam procesui dėl tų pačių veikų toje valstybėje, arba pateikia jai kitą svarbią informaciją. Ji prašančiajai institucijai perduoda baudžiamojo proceso pabaigoje priimto sprendimo rašytinę kopiją.
	Galutinį sprendimą priimanti institucija informuoja prašančiąją instituciją apie baudžiamojo proceso nutraukimą arba apie bet kokį sprendimą, priimtą pasibaigus baudžiamajam procesui, įskaitant tai, ar tuo sprendimu pagal prašomosios valstybės nacionalinę teisę galutinai uždraudžiamas tolesnis baudžiamasis persekiojimas ir todėl užkertamas kelias tolesniam baudžiamajam procesui dėl tų pačių veikų toje valstybėje, arba pateikia jai kitą svarbią informaciją. Ji prašančiajai institucijai perduoda baudžiamojo proceso pabaigoje priimto sprendimo rašytinę kopiją.


Or. <Original>{EN}en</Original>
</Amend></RepeatBlock-Amend>

[bookmark: _Toc149042992]AIŠKINAMOJI DALIS
Aiškinamoji dalis. Pranešėja A. Kanko. Pasiūlymas dėl reglamento dėl baudžiamojo proceso perdavimo (2023/0093/COD)

Dėl tarpvalstybinio nusikalstamumo, ypač organizuotų nusikalstamų organizacijų vykdomų sunkių nusikaltimų, plitimo šiandien turime imtis naujų veiksmų, kurie padėtų užpildyti ES teisės aktų spragas. 

Tai ypač svarbu, kai tiriami nusikalstamų organizacijų vykdomi tarpvalstybiniai nusikaltimai, tokie kaip prekyba narkotikais, neteisėtas migrantų gabenimas, prekyba žmonėmis, neteisėta prekyba ginklais, nusikaltimai aplinkai, kibernetiniai nusikaltimai ar pinigų plovimas. 

Dėl padidėjusio tokių bylų skaičiaus susidaro situacijos, kai kelios valstybės narės turi jurisdikciją tirti tas pačias ar susijusias nusikalstamas veikas ir pradėti teismo procesą.

Vis dėlto dėl dabartinės teisinės sistemos fragmentiškumo praktikoje kyla tam tikrų teisinių problemų ir sunkumų, todėl dažnai proceso perdavimas kitai valstybei narei yra sudėtingas ir ne visada sėkmingas procesas.

Proceso perdavimas laikomas teisminio tarptautinio bendradarbiavimo kertiniu akmeniu, tačiau iki šiol ES teisės aktų leidėjas iš esmės neturėjo įtakos. 

Nacionalinės teismų sistemos susiduria su įvairiomis praktinėmis problemomis, susijusiomis su baudžiamojo proceso perdavimu. Problemų sąraše – skirtingos taisyklės dėl įrodymų, vertimo išlaidos ir kokybė, konsultacijų ir koordinavimo stoka, taip pat sprendimų priėmimo terminai.

Todėl pranešėja pripažįsta, kad skubiai reikia naujos valstybių narių tarpusavio teisminio bendradarbiavimo stiprinimo priemonės, kurioje būtų nustatytos aiškios baudžiamojo proceso perdavimo iš vienos valstybės narės į kitą taisyklės.

Pranešėja pabrėžia, kad suderinimas šioje srityje bus svarbus žingsnis į priekį ir padės tinkamai vykdyti teisingumą, užkirsti kelią nebaudžiamumui, išvengti ne bis in idem principo pažeidimų ir užtikrinti veiksmingą kovą su tarpvalstybiniu nusikalstamumu. 

Pranešėjos nuomone, akivaizdu, kad reikia teisės aktų, kurie padėtų išvengti lygiagrečių teismo procesų ir jurisdikcijos sutapimų tais atvejais, kai nusikalstama veika padaroma kelių valstybių narių teritorijose arba kai nusikalstamos veikos pasekmės pasireiškia kelių valstybių narių teritorijose.

Pranešėja pritaria naujo pasiūlymo, kuriuo numatomos baudžiamojo proceso perdavimo taisyklės, tikslui, kad būtų galima veiksmingiau kovoti su tarpvalstybiniu nusikalstamumu ir užtikrinti, kad nusikalstamą veiką tirtų arba baudžiamąjį persekiojimą už ją vykdytų tinkamiausia valstybė narė.

Vis dėlto pranešėja mano, kad vis dar galima toliau tobulinti dabartinį pasiūlymą teisinio tikrumo, veiksmingumo ir efektyvumo požiūriu, todėl pateikia keletą Komisijos teksto pakeitimų.

Be kita ko, pranešėja: 

	nustato tinkamesnę baudžiamojo proceso perdavimo apimtį, kad nebūtų trukdoma tyrimams, pasiūlydama praktinį požiūrį ir nurodydama, kad šis reglamentas taikomas visoms su įtariamuoju susijusioms byloms Sąjungoje; 
	išplečia siūlomą aukos apibrėžtį įtraukiant juridinius asmenis, kad ji apimtų subjektus, tiesiogiai dėl nusikalstamos veikos patyrusius žalą ar ekonominius nuostolius;

	paaiškina įtariamųjų arba kaltinamųjų vaidmenį per proceso perdavimo procedūrą, pabrėždama, kad neigiama įtariamojo arba kaltinamojo nuomonė dėl baudžiamojo proceso perdavimo neužkerta kelio tokiam perdavimui, kadangi tokį sprendimą priimti priklauso prašomosios valstybės narės kompetentingai institucijai, paaiškindama aukų interesus ir teises, kurios joms suteikiamos per proceso perdavimo procedūrą, suteikiant vienai aukai, o ne tik aukų daugumai teisę siūlyti perduoti baudžiamąjį procesą;
	pabrėžia, kad įtariamasis arba kaltinamasis gali būti informuojamas apie numatomą baudžiamojo proceso perdavimą tik tuo atveju, jei ta informacija nepakenks tyrimui;
	siūlo terminus, kurie leistų veiksmingiau ir greičiau perduoti baudžiamąjį procesą;
	nustato, kad iki prašymo dėl baudžiamojo proceso perdavimo pateikimo prašančioji ir prašomoji institucijos privalo konsultuotis tarpusavyje;
	įtraukia naują nuostatą, kuria reikalaujama, kad po perdavimo prašomoji institucija ir prašančioji institucija koordinuotų veiksmus dėl laikinųjų priemonių, kurių buvo imtasi.

Pranešėja mano, kad ši nauja priemonė padės užtikrinti tinkamą teisingumo vykdymą, ypač veiksmingą valstybių narių teisminių institucijų bendradarbiavimą. 

